Lescha davart l'indemnisaziun da donns elementars betg assicurabels (LIDE)    835.100   Lescha davart l'indemnisaziun da donns elementars betg  assicurabels (LIDE)  dals 23-09-1984 (versiun dals 01-01-2011)  acceptada dal pievel ils 23 da settember 19841)  1. Disposiziuns generalas  Art.  1 Intent 1 Per l'indemnisaziun da donns elementars betg assicurabels da bains immobigliars e  da cultivaziuns che sa furman entras eveniments extraordinaris da la natira endrizza  il chantun ina cassa per donns elementars ed in fond per agid d'urgenza agiuntà.  Art.  2 Cassa per donns elementars 1 La "cassa per donns elementars dal chantun Grischun", numnada suandantamain  cassa, è ina instituziun autonoma da dretg public cun sedia a Cuira.  Art.  3 Surveglianza 1 En spezial è la regenza cumpetenta per: * a) eleger las commembras ed ils commembers da la cumissiun administrativa e   designar il presidi; b) eleger il post da revisiun; c) designar il secretariat; d) fixar ils princips dal rendaquint da la cassa; e) approvar il rapport annual ed il quint annual da la cassa; f) approvar l'indemnisaziun da la cumissiun administrativa. 2 Il  rapport  annual ed il  quint annual  ston vegnir  suttamess al  cussegl  grond per  laschar prender enconuschientscha. *  1) M dals 14 da november 1983, 221; PCG 1983/84, 577  * tabellas da las modificaziuns a la fin dal relasch   1     835.100    Art.  4 Organs 1 Organs da la cassa èn: * a) la cumissiun administrativa; b) la direcziun; c) il post da revisiun. 2 … * 3 … *  Art.  5 * Cumissiun administrativa 1 La  cumissiun  administrativa  sa  cumpona  d'ina  presidenta  u  d'in  president  e  da  quatter fin sis ulteriuras commembras ed ulteriurs commembers. 2 En spezial ha ella las suandantas incumbensas: a) elecziun e surveglianza da la direcziun; b) approvaziun dal preventiv e deliberaziun dal rapport annual e dal quint annual   per mauns da la regenza; c) relasch  da  directivas  davart  las  finamiras  ed  ils  princips  sco  er  davart  la   procedura per constituir las retenziuns e las reservas; d) relasch  da  disposiziuns  cumplementaras  davart  l'organisaziun  e  davart  la   gestiun da la cassa.  Art.  5a * Direcziun 1 La  direcziun  è  cumpetenta  per  tut  las  fatschentas  che  na  tutgan  betg  a  la   cumpetenza d'auters organs.  Art.  5b * Post da revisiun 1 Il post da revisiun po sa cumponer d'ina u da pliras persunas ubain d'ina persuna  giuridica. 2 El  controllescha,  sche  la  contabilitad  e  sch'il  quint  annual  correspundan  a  las  pretensiuns legalas, e fa in rapport a la cumissiun administrativa ed a la regenza.  Art.  6 Responsabladad * 1 Per obligaziuns stat la cassa bun mo cun sia atgna facultad.  Art.  7 * …  Art.  8 * …  2       835.100   2. Indemnisaziuns  Art.  9 Dretg 1 Da  princip  ha  la  proprietaria  u  il  proprietari  da  l'object  donnegià  il  dretg  d'indemnisaziun. 2 La locataria u il locatari, la fittadina u il fittadin ubain la persuna ch'è autorisada   d'exequir il dretg da construcziun ha il dretg d'indemnisaziun empè da la proprietaria  u dal proprietari, sche quest dretg tutga ad ella u ad el tenor lescha u contract.  Art.  10 Donns cun dretg d'indemnisaziun 1 L'indemnisaziun sa referescha a donns ch'èn vegnids chaschunads tras orcans, auas  grondas, inundaziuns, lavinas, pressiun da la naiv, sbuvaditschs, bovas e chametgs  (senza fieu) vi da bains immobigliars e vi da cultivaziuns. 2 Resguardads vegnan donns vi da: a) bains  immobigliars,  cun  exclusiun  dals  edifizis  erigids  sisur,  dals  objects   sumegliants ad edifizis e dals bains movibels; b) indrizs per lur acces e per lur segirtad, sch'els n'èn betg assicurabels; c) pumers, nuschers, chastagners, vits, chaglias da pumaraida, plantas e chaglias   decorativas, chaglias da flurs ed autras plantas cultivadas; d) guaud, sche passa 20 pertschient da la provisiun da laina existenta per parcella   è vegnida donnegiada; e) * la creschientscha da l'erva, sch'ella n'era anc betg vegnida tagliada il mument   dal donn e sch'igl  è stà pertutgà passa 10 pertschient da l'entira  surfatscha  verda;  f) * las ulteriuras culturas agriculas, sch'ellas n'eran betg gia racoltadas il mument  dal donn e, sch'i n'è betg usità d'assicurar ina perdita da la racolta;  g) * bains immobigliars ed implants tecnic-culturals d'associaziuns en il senn da la  lescha da meglieraziun dal chantun Grischun.  Art.  11 Donns senza dretg d'indemnisaziun 1 Betg indemnisads vegnan donns: a) * che  na  cuntanschan  betg  ina  summa  minimala  fixada  da  la  regenza,   maximalmain dentant 500 francs; b) vi da proprietad ed en l'obligaziun da mantegniment da la confederaziun, dals   chantuns, da las vischnancas e d'autras corporaziuns da dretg public. Exclus  èn donns vi da cultivaziuns sin bains immobigliars ch'èn affitads a persunas  dal dretg privat;  c) ch'eran da prevair  e che avessan pudì vegnir  impedids cun prender a temp  mesiras da defensiun raschunaivlas;   3     835.100    d) che  n'èn  betg  vegnids  chaschunads  tras  ina  influenza  d'ina  vehemenza  extraordinaria u che derivan d'ina influenza evitabla, particularmain donns en  consequenza da lavur u da construcziun manglusa sco er en consequenza da   tgira manglusa u da mantegniment manglus, en consequenza d'ina metoda da  cultivaziun u da racolta nunadattada sco er donns vi da cultivaziuns ordaifer la   perioda da vegetaziun;  e) ch'èn  resultads  en  consequenza  da  moviments  dal  terratsch  artifizials  u  d'autras influenzas umanas, directas u indirectas;  f) * che  derivan  d'ina  canalisaziun manglusa  e  da midadas  betg  confurmas  als  fatgs  dal  curs  d'aua,  da  lingias  d'aua  ruttas  ni  che  perdan,  da  fermadas   artifizialas u d'auters implants idraulics;  g) * vi da rempars d'auas publicas. 2 Betg indemnisadas vegnan ultra da quai expensas da mesiras per evitar donns.  3. Stimaziun dal donn  Art.  12 Princips da stimaziun 1 La stimaziun dals donns vegn fatga confurm al senn tenor las directivas dal fond  svizzer per agid en cas da donns elementars betg assicurabels. 2 Las  lavurs  da  reconstrucziun  ston  en  general  ed  uschè  lunsch  che  quai  è  raschunaivel e cumportabel vegnir exequidas da las persunas donnegiadas cun agens  meds. *  4. Princips d'indemnisaziun  Art.  13 Tariffa d'indemnisaziun 1 La cassa conceda ina indemnisaziun da maximalmain  50 fin  80 pertschient dal  donn imputabel. La regenza fixescha la tariffa d'indemnisaziun. * 2 Ensemen  cun  autras  contribuziuns  na  dastga  l'indemnisaziun  betg  surpassar  90  pertschient dal donn imputabel. * 3 Las contribuziuns tenor  la  lescha u tenor  in  contract da terzas  persunas han la   precedenza avant quellas da la cassa. *  Art.  14 Indemnisaziun da valur reducida 1 Ina indemnisaziun da valur reducida po vegnir concedida, sche: a) ina reparatura n'è betg pussaivla u betg necessaria confurm a l'utilisaziun fin   uss; b) ils custs da reparatura èn sproporziunads cumpareglià cun il retgav fin uss u   cun la valita da la chaussa.  4       835.100   5. Procedura en cas da donn  Art.  15 * Annunzia dal donn 1 Il donn sto vegnir annunzià immediatamain suenter ch'el è vegnì constatà a l'uffizi   da stimaziun cumpetent. 2 La  regenza  designescha  ils  posts  ch'èn  cumpetents  per  la  stimaziun  da  donns  elementars betg assicurabels.  Art.  15a * Obligaziun da dar infurmaziuns 1 Las vischnancas ed ils uffizis dal chantun èn obligads da dar al secretariat ed als   posts da stimaziun gratuitamain tut las infurmaziuns necessarias per la realisaziun da  questa lescha.  Art.  16 Obligaziun da diminuir il donn 1 En il cas da donn èn las persunas ch'èn autorisadas da far pretensiuns obligadas da  prender tut las mesiras imputablas ch'èn adattadas per tegnair il donn uschè pitschen  sco pussaivel. 2 La  cassa  indemnisescha  ils  custs  che  resultan  per  quai  tenor  la  tariffa  da   l'artitgel 13. Exclusas èn expensas da mesiras ch'èn evidentamain incunvegnentas. 3 Sche la persuna donnegiada violescha l'obligaziun da diminuir il donn, na vegn  betg indemnisà il donn supplementar chaschunà tras quai.  Art.  17 * Decisiun d'indemnisaziun 1 Il secretariat fixescha l'indemnisaziun.  Art.  18 Motivs da refusa 1 Il secretariat po refusar u reducir ina indemnisaziun, sche: * a) l'annunzia dal donn vegn fatga pir suenter la reparaziun dal donn; b) l'annunzia  dal  donn  na  vegn  betg  fatga  a  savair  a  temp  cun  l'intent   d'engrevgiar u d'impedir d'eruir la raschun dal donn u da l'autezza dal donn; c) la  persuna  ch'è  autorisada  da  far  pretensiuns  fa  midadas  vi  da  la  chaussa   donnegiada  che  na  servan  betg  a  la  reducziun  dal  donn,  e  quai  senza  il   consentiment da l'uffizi da stimaziun cumpetent;  d) * i vegnan fatgas sapientivamain indicaziuns faussas en l'annunzia dal donn; e) * il donn na vegn betg reparà entaifer 2 onns dapi il mument dal donn. 2 Dretgs  d'indemnisaziun  che  na  vegnan  betg  fatgs  valair  entaifer  1  onn  dapi  il  mument dal donn scadan. * 3 Sch'igl èn avant maun motivs impurtants, po il secretariat prolungar adequatamain  il termin tenor l'alinea 1 litera e. *   5     835.100    Art.  19 Custs da stimaziun 1 Ils custs da la stimaziun da donn paja la cassa.  6. Finanziaziun da la cassa  Art.  20 * Taxa e contribuziuns a la cassa 1 A la cassa fluescha mintga onn: a) ina  taxa  per  ils  bains  immobigliars  che  giaschan  en  il  chantun  e  ch'èn   cumpigliads tenor ils artitgels 10 ed 11 en la legitimaziun d'indemnisaziun da  maximalmain 1. 2 raps per mintga 1000.– francs da la summa da l'assicuranza d'edifizis   dals edifizis assicurads e dals objects sumegliants ad edifizis per bains   immobigliars  surbajegiads,  minimalmain  dentant  5.–  francs  per  proprietaria u per proprietari da bains immobigliars e per vischnanca da  staziunament.  Obligads  da  pajar  taxas  èn  las  proprietarias  ed  ils  proprietaris  dals  bains  immobigliars,  tar  bains  immobigliars  surbajegiads  en il  dretg da construcziun las  persunas autorisadas dal  dretg da construcziun;  2. 1 promil da la valur da taglia per bains immobigliars betg surbajegiads,  minimalmain  dentant  5.– francs  per  proprietaria  u  per  proprietari  da  bains immobigliars e per vischnanca da staziunament. Obligads da pajar  taxas èn las proprietarias ed ils proprietaris dals bains immobigliars, tar  bains immobigliars surbajegiads en il dretg da construcziun las persunas  autorisadas dal dretg da construcziun.  b) … c) … d) … 2 La regenza fixescha l'autezza da la taxa en il rom da l'alinea 1 litera a. Ella fxescha   plinavant ina taxa minimala. 3 … 4 Resguardond ils ulteriurs retgavs sto la taxa vegnir fixada, uschia che las entradas  tanschan  per  pajar  tut  las  expensas  e  per  augmentar  adequatamain  il  fond  da  reservas. 5 L'imposiziun  e  l'incassament  da  las  taxas  per  bains  immobigliars  surbajegiads  vegnan fatgs tras l'assicuranza d'edifizis, per bains immobigliars betg surbajegiads  tras l'administraziun da taglia, e quai senza che quai stoppia vegnir indemnisà. *  Art.  21 * …  6       835.100   Art.  22 * Applicaziun da l'avanzament 1 In surpli dal quint da gestiun sto vegnir repartì, fin ch'il fond per agid d'urgenza ha  cuntanschì 10 milliuns francs, per dus terzs al fond da reservas e per in terz al fond  per agid d'urgenza.  Art.  22a * Reservas 1 La cassa augmenta in fond da reservas,  fin  che quel ha cuntanschì 50 milliuns  francs.  Art.  23 * Donns extraordinaris 1 Sch'ils meds finanzials disponibels na tanschan betg per cuvrir il basegn tar donns  extraordinaris, po il chantun conceder a la cassa ina contribuziun u in emprest da   daners cun tschains.  7. Contribuziuns en cas d'urgenza  Art.  24 Fond per agid d'urgenza 1 Per impedir  situaziuns d'urgenza  senza culpa che resultan d'eveniments  natirals,  vegn augmentà in fond per agid d'urgenza.  Art.  25 Contribuziuns per agid d'urgenza 1 La regenza dispona dal fond per agid d'urgenza. Ella fixescha il tip e la dimensiun   da la contribuziun en il singul  cas; la persuna donnegiada e la cassa ston vegnir   tadlads avant. 2 En  situaziuns  d'urgenza  senza  culpa  pon  er  vegnir  concedidas  contribuziuns  a  mesiras  per  prevegnir  a  donns  ed  a  donns  elementars  betg  assicurabels  vi  d'edifizis. * 3 Las contribuziuns tenor ils alineas 1 e 2 vegnan concedidas senza resguard sin la  natira giuridica da las retschavidras e dals retschaviders.  8. Finanziaziun dal fond per agid d'urgenza  Art.  26 * Contribuziuns 1 Al fond per agid d'urgenza vegn repartì in terz dal surpli dal quint da gestiun da la  cassa, fin ch'il fond ha cuntanschì 10 milliuns francs. 2 Sch'ils meds finanzials disponibels na tanschan betg per cuvrir il basegn tar donns  extraordinaris, po il chantun conceder al fond per agid d'urgenza ina contribuziun u  in emprest da daners cun tschains.   7     835.100    9. Meds legals  Art.  27 Protesta 1 Cunter disposiziuns dal secretariat pon ins far protesta en scrit tar quel entaifer 30  dis dapi la communicaziun. * 2 … *  Art.  28 * …  10. Disposiziuns finalas e transitoricas  Art.  29 * …  Art.  30 * …  Art.  31 * Disposiziun transitorica 1 Cas da donns ch'èn capitads avant l'entrada en vigur da questa revisiun parziala  dals 15 da zercladur 2010 vegnan reglads tenor il dretg vertent.  Art.  32 * …  Art.  33 Entrada en vigur 1 La regenza fixescha il termin da l'entrada en vigur1) da questa lescha.  1) mess en vigur cun CR dals 10 d'october 1984 per il 1. da schaner 1985  8       835.100   Tabella da las modificaziuns - tenor conclus  Conclus Entrada en vigur Element Modificaziun Publicaziun en la CUL 23-09-1984 01-01-1985 relasch emprima versiun - 12-06-1994 01-10-1994 Art. 21 aboliziun - 31-08-2006 01-01-2007 Art. 27 al. 1 midada 2006, 3327 15-06-2010 01-01-2011 Art. 3 al. 1 midada - 15-06-2010 01-01-2011 Art. 3 al. 2 integraziun - 15-06-2010 01-01-2011 Art. 4 al. 1 midada - 15-06-2010 01-01-2011 Art. 4 al. 2 aboliziun - 15-06-2010 01-01-2011 Art. 4 al. 3 aboliziun - 15-06-2010 01-01-2011 Art. 5 revisiun totala - 15-06-2010 01-01-2011 Art. 5a integraziun - 15-06-2010 01-01-2011 Art. 5b integraziun - 15-06-2010 01-01-2011 Art. 6 midada dal titel - 15-06-2010 01-01-2011 Art. 7 aboliziun - 15-06-2010 01-01-2011 Art. 8 aboliziun - 15-06-2010 01-01-2011 Art. 10 al. 2, e) midada - 15-06-2010 01-01-2011 Art. 10 al. 2, f) midada - 15-06-2010 01-01-2011 Art. 10 al. 2, g) integraziun - 15-06-2010 01-01-2011 Art. 11 al. 1, a) midada - 15-06-2010 01-01-2011 Art. 11 al. 1, f) midada - 15-06-2010 01-01-2011 Art. 11 al. 1, g) integraziun - 15-06-2010 01-01-2011 Art. 12 al. 2 midada - 15-06-2010 01-01-2011 Art. 13 al. 1 midada - 15-06-2010 01-01-2011 Art. 13 al. 2 midada - 15-06-2010 01-01-2011 Art. 13 al. 3 integraziun - 15-06-2010 01-01-2011 Art. 15 revisiun totala - 15-06-2010 01-01-2011 Art. 15a integraziun - 15-06-2010 01-01-2011 Art. 17 revisiun totala - 15-06-2010 01-01-2011 Art. 18 al. 1 midada - 15-06-2010 01-01-2011 Art. 18 al. 1, d) midada - 15-06-2010 01-01-2011 Art. 18 al. 1, e) integraziun - 15-06-2010 01-01-2011 Art. 18 al. 2 integraziun - 15-06-2010 01-01-2011 Art. 18 al. 3 integraziun - 15-06-2010 01-01-2011 Art. 20 revisiun totala - 15-06-2010 01-01-2011 Art. 20 al. 5 integraziun - 15-06-2010 01-01-2011 Art. 22 revisiun totala - 15-06-2010 01-01-2011 Art. 22a integraziun - 15-06-2010 01-01-2011 Art. 23 revisiun totala - 15-06-2010 01-01-2011 Art. 25 al. 2 midada - 15-06-2010 01-01-2011 Art. 26 revisiun totala - 15-06-2010 01-01-2011 Art. 27 al. 2 aboliziun - 15-06-2010 01-01-2011 Art. 28 aboliziun - 15-06-2010 01-01-2011 Art. 29 aboliziun - 15-06-2010 01-01-2011 Art. 30 aboliziun - 15-06-2010 01-01-2011 Art. 31 revisiun totala - 15-06-2010 01-01-2011 Art. 32 aboliziun -   9     835.100    Tabella da las modificaziuns - tenor element  Element Conclus Entrada en vigur Modificaziun Publicaziun en la CUL relasch 23-09-1984 01-01-1985 emprima versiun - Art. 3 al. 1 15-06-2010 01-01-2011 midada - Art. 3 al. 2 15-06-2010 01-01-2011 integraziun - Art. 4 al. 1 15-06-2010 01-01-2011 midada - Art. 4 al. 2 15-06-2010 01-01-2011 aboliziun - Art. 4 al. 3 15-06-2010 01-01-2011 aboliziun - Art. 5 15-06-2010 01-01-2011 revisiun totala - Art. 5a 15-06-2010 01-01-2011 integraziun - Art. 5b 15-06-2010 01-01-2011 integraziun - Art. 6 15-06-2010 01-01-2011 midada dal titel - Art. 7 15-06-2010 01-01-2011 aboliziun - Art. 8 15-06-2010 01-01-2011 aboliziun - Art. 10 al. 2, e) 15-06-2010 01-01-2011 midada - Art. 10 al. 2, f) 15-06-2010 01-01-2011 midada - Art. 10 al. 2, g) 15-06-2010 01-01-2011 integraziun - Art. 11 al. 1, a) 15-06-2010 01-01-2011 midada - Art. 11 al. 1, f) 15-06-2010 01-01-2011 midada - Art. 11 al. 1, g) 15-06-2010 01-01-2011 integraziun - Art. 12 al. 2 15-06-2010 01-01-2011 midada - Art. 13 al. 1 15-06-2010 01-01-2011 midada - Art. 13 al. 2 15-06-2010 01-01-2011 midada - Art. 13 al. 3 15-06-2010 01-01-2011 integraziun - Art. 15 15-06-2010 01-01-2011 revisiun totala - Art. 15a 15-06-2010 01-01-2011 integraziun - Art. 17 15-06-2010 01-01-2011 revisiun totala - Art. 18 al. 1 15-06-2010 01-01-2011 midada - Art. 18 al. 1, d) 15-06-2010 01-01-2011 midada - Art. 18 al. 1, e) 15-06-2010 01-01-2011 integraziun - Art. 18 al. 2 15-06-2010 01-01-2011 integraziun - Art. 18 al. 3 15-06-2010 01-01-2011 integraziun - Art. 20 15-06-2010 01-01-2011 revisiun totala - Art. 20 al. 5 15-06-2010 01-01-2011 integraziun - Art. 21 12-06-1994 01-10-1994 aboliziun - Art. 22 15-06-2010 01-01-2011 revisiun totala - Art. 22a 15-06-2010 01-01-2011 integraziun - Art. 23 15-06-2010 01-01-2011 revisiun totala - Art. 25 al. 2 15-06-2010 01-01-2011 midada - Art. 26 15-06-2010 01-01-2011 revisiun totala - Art. 27 al. 1 31-08-2006 01-01-2007 midada 2006, 3327 Art. 27 al. 2 15-06-2010 01-01-2011 aboliziun - Art. 28 15-06-2010 01-01-2011 aboliziun - Art. 29 15-06-2010 01-01-2011 aboliziun - Art. 30 15-06-2010 01-01-2011 aboliziun - Art. 31 15-06-2010 01-01-2011 revisiun totala - Art. 32 15-06-2010 01-01-2011 aboliziun -  10     	1. Disposiziuns generalas 	Art. 1 Intent 	Art. 2 Cassa per donns elementars 	Art. 3 Surveglianza 	Art. 4 Organs 	Art. 5 * Cumissiun administrativa 	Art. 5a * Direcziun 	Art. 5b * Post da revisiun 	Art. 6 Responsabladad * 	Art. 7 * … 	Art. 8 * …  	2. Indemnisaziuns 	Art. 9 Dretg 	Art. 10 Donns cun dretg d'indemnisaziun 	Art. 11 Donns senza dretg d'indemnisaziun  	3. Stimaziun dal donn 	Art. 12 Princips da stimaziun  	4. Princips d'indemnisaziun 	Art. 13 Tariffa d'indemnisaziun 	Art. 14 Indemnisaziun da valur reducida  	5. Procedura en cas da donn 	Art. 15 * Annunzia dal donn 	Art. 15a * Obligaziun da dar infurmaziuns 	Art. 16 Obligaziun da diminuir il donn 	Art. 17 * Decisiun d'indemnisaziun 	Art. 18 Motivs da refusa 	Art. 19 Custs da stimaziun  	6. Finanziaziun da la cassa 	Art. 20 * Taxa e contribuziuns a la cassa 	Art. 21 * … 	Art. 22 * Applicaziun da l'avanzament 	Art. 22a * Reservas 	Art. 23 * Donns extraordinaris  	7. Contribuziuns en cas d'urgenza 	Art. 24 Fond per agid d'urgenza 	Art. 25 Contribuziuns per agid d'urgenza  	8. Finanziaziun dal fond per agid d'urgenza 	Art. 26 * Contribuziuns  	9. Meds legals 	Art. 27 Protesta 	Art. 28 * …  	10. Disposiziuns finalas e transitoricas 	Art. 29 * … 	Art. 30 * … 	Art. 31 * Disposiziun transitorica 	Art. 32 * … 	Art. 33 Entrada en vigur   		2018-06-06T01:32:16+0200 	"7001 Chur" 	"Gesetzessammlung Kanton Graubünden"